HU Az Európai Unió Hivatalos Lapja L 16/41

A BIZOTTSÁG VÉGREHAJTÁSI HATÁROZATA

(2014. január 17.)

az európai uniós referencialaboratóriumok 2014. évi uniós pénzügyi támogatásáról

(az értesítés a C(2014) 104. számú dokumentummal történt)

(Csak az angol, dán, francia, holland, német, olasz, spanyol és svéd nyelvű szöveg hiteles)

(2014/27/EU)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 31. cikke (2) bekezdésére,

tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (2) és különösen annak 32. cikke (7) bekezdésére,

mivel:

(1) A 966/2012/EU, Euratom európai parlamenti és tanácsi rendelet (3) (a továbbiakban: költségvetési rendelet) 84. cikkének és az 1268/2012/EU felhatalmazáson alapuló bizottsági rendelet (4) (a továbbiakban: végrehajtási szabályok) 94. cikkének megfelelően az uniós költségvetésből a kiadásokra vállalt kötelezettséget finanszírozási döntés előzi meg, amely meghatározza a költségvetésből fedezett kiadásokkal járó fellépés lényeges elemeit, és amelyet az intézmény vagy az intézmény által rájuk ruházott hatáskörökkel rendelkező hatóságok elfogadnak.

(2) A Bizottság szolgálatai értékelték és elfogadták az európai uniós referencialaboratóriumok által 2013-ban a 2014. évre benyújtott munkaprogramot és az azokhoz kapcsolódó költségvetési irányszámokat.

(3) Ennek megfelelően az európai uniós referencialaboratóriumokat uniós pénzügyi támogatás illeti meg a 882/2004/EK rendelet 32. cikkében előírt funkciók és feladatok ellátására irányuló tevékenységük társfinanszírozása céljából. Az uniós pénzügyi támogatás a támogatható költségek 100 %-át fedezi, az e határozattal odaítélt uniós pénzügyi támogatás összegének erejéig.

(4) A 135/2013/EU bizottsági végrehajtási rendelet (5) meghatározza az európai uniós referencialaboratóriumok által szervezett munkaértekezletek támogathatósági szabályait. A pénzügyi támogatást emellett munkaértekezletenként legfeljebb harminckettő résztvevőre, három meghívott előadóra és tíz, harmadik országokat képviselő résztvevőre korlátozza. Ettől a korlátozástól eltérést kell biztosítani azon néhány uniós referencialaboratórium számára, amelyek esetében több mint harminckét fő részvétele szükséges ahhoz, hogy munkaértekezleteik a lehető legeredményesebbek legyenek. Egy uniós referencialaboratórium különösen abban az esetben mentesülhet a fenti korlátozás alól, ha magára vállalja a felelősséget és az irányítást egy munkaértekezlet másik uniós referencialaboratóriummal közösen történő szervezése során.

(5) A Közös Kutatóközponton belül kijelölt hat európai uniós referencialaboratórium esetében a kapcsolatot munkaprogrammal és az ahhoz kapcsolódó költségvetéssel alátámasztott éves igazgatási rendelkezések rögzítik, mivel a Közös Kutatóközpont és az Egészség- és Fogyasztóügyi Főigazgatóság egyaránt bizottsági szolgálat.

(6) Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az Unió pénzügyi támogatást nyújt az Agence nationale de sécurité sanitaire de l’alimentation, de l’environnement et du travail (ANSES) alá tartozó Laboratoire de sécurité des aliments (LSA) laboratóriumnak (Maison-Alfort, Franciaország) a 2014. január 1-jétől2014. december 31-ig terjedő időszakra a következő tevékenységekhez:

a) tej és tejtermékek elemzése és vizsgálata, melyek esetében a pénzügyi támogatás nem haladhatja meg a 360 000 EUR-t;

b) a Listeria monocytogenes elemzése és vizsgálata, melyek esetében a pénzügyi támogatás nem haladhatja meg a 413 000 EUR-t;

c) a koaguláz-pozitív Staphylococcus baktériumok, többek között a Staphylococcus aureus elemzése és vizsgálata, melyek esetében a pénzügyi támogatás nem haladhatja meg a 359 000 EUR-t.

2. cikk

Az Unió pénzügyi támogatást nyújt a Rijksinstituut voor Volksgezondheid en Milieu (RIVM) intézetnek (Bilthoven, Hollandia) a zoonózisok (szalmonella) elemzéséhez és vizsgálatához.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg a 497 000 EUR-t.

3. cikk

Az Unió pénzügyi támogatást nyújt a Laboratorio de Biotoxinas Marinas, Agencia Española de Seguridad Alimentaria y Nutrición laboratóriumnak (Ministerio de Sanidad y Política Social) (Vigo, Spanyolország) a tengeri biotoxinok monitoringjához.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg a 330 000 EUR-t.

4. cikk

Az Unió pénzügyi támogatást nyújt a Centre for Environment, Fisheries and Aquaculture Science (CEFAS) laboratóriumának (Weymouth, Egyesült Királyság) a 2014. január 1-jétől2014. december 31-ig terjedő időszakra a következő tevékenységekhez:

a) a kéthéjú kagylók vírusos és bakteriális fertőzöttségének monitoringja, melynek esetében a pénzügyi támogatás nem haladhatja meg a 344 000 EUR-t;

b) rákfélék betegségeihez kapcsolódó tevékenységek, melyek esetében a pénzügyi támogatás nem haladhatja meg a 160 000 EUR-t.

5. cikk

Az Unió pénzügyi támogatást nyújt az Istituto Superiore di Sanità (ISS) laboratóriumnak (Róma, Olaszország) a 2014. január 1-jétől2014. december 31-ig terjedő időszakra a következő tevékenységekhez:

a) az Escherichia Coli baktériumok, köztük a verotoxint termelő E. Coli (VTEC) elemzése és vizsgálata, melyek esetében a pénzügyi támogatás nem haladhatja meg a 344 000 EUR-t;

b) a paraziták (különösen a Trichinella, az Echinococcus és az Anisakis) elemzése és vizsgálata, melyek esetében a pénzügyi támogatás nem haladhatja meg a 377 000 EUR-t;

c) a 882/2004/EK rendelet VII. melléklete I. szakasza 12. pontjának d) alpontjában említett egyes maradékanyagokhoz kapcsolódó tevékenységek, melyek esetében a pénzügyi támogatás nem haladhatja meg a 330 000 EUR-t.

6. cikk

Az Unió pénzügyi támogatást nyújt a Statens Veterinärmedicinska Anstalt (SVA) intézetnek (Uppsala, Svédország) a Campylobacter baktérium monitoringjához.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg a 423 000 EUR-t.

7. cikk

Az Unió pénzügyi támogatást nyújt a Danmarks Tekniske Universitet (DTU) egyetem Fødevareinstituttet intézetének (Koppenhága, Dánia) az antimikrobiális rezisztencia monitoringjához.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg az 517 000 EUR-t.

8. cikk

Az Unió pénzügyi támogatást nyújt az Animal Health Veterinary Laboratories Agency (a korábbi VLA) ügynökségnek (Addlestone, Egyesült Királyság) a 2014. január 1-jétől2014. december 31-ig terjedő időszakra a következő tevékenységekhez:

a) a fertőző szivacsos agyvelőbántalom monitoringjához kapcsolódó tevékenységek, melyek esetében a pénzügyi támogatás nem haladhatja meg a 317 000 EUR-t;

b) a 135/2013/EU végrehajtási rendelettel módosított 926/2011/EU bizottsági végrehajtási rendelet (6) 10. cikkétől eltérve, a fenti tevékenységgel kapcsolatos munkaértekezlet tekintetében az uniós referencialaboratórium jogosult arra, hogy több mint harminckét fő részvételéhez igényeljen pénzügyi támogatást;

c) a Newcastle-betegséghez kapcsolódó tevékenységek, melyek esetében a pénzügyi támogatás nem haladhatja meg a 113 000 EUR-t;

d) a madárinfluenzához kapcsolódó tevékenységek, melyek esetében a pénzügyi támogatás nem haladhatja meg a 403 000 EUR-t.

9. cikk

Az Unió pénzügyi támogatást nyújt a Centre Wallon de Recherches agronomiques (CRA-W) kutatóközpontnak (Gembloux, Belgium) a takarmányokban előforduló állati fehérjék elemzéséhez és vizsgálatához.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg az 599 000 EUR-t.

10. cikk

Az Unió pénzügyi támogatást nyújt az Agence nationale de sécurité sanitaire de l’alimentation, de l’environnement et du travail (ANSES) ügynökségnek (Fougères, Franciaország) a 882/2004/EK rendelet VII. melléklete I. szakasza 12. pontjának b) alpontjában említett egyes maradékanyagokhoz kapcsolódó tevékenységekhez.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg az 512 000 EUR-t.

11. cikk

Az Unió pénzügyi támogatást nyújt a Bundesamt für Verbraucherschutz und Lebensmittelsicherheit (BVL) hivatalnak (Berlin, Németország) a 882/2004/EK rendelet VII. melléklete I. szakasza 12. pontjának c) alpontjában említett egyes maradékanyagokhoz kapcsolódó tevékenységekhez.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg az 512 000 EUR-t.

12. cikk

Az Unió pénzügyi támogatást nyújt a Wageningeni Egyetem és Kutatóközpont részét képező Élelmiszer-biztonsági Intézetnek (RIKILT) (Wageningen, Hollandia) a 882/2004/EK rendelet VII. melléklete I. szakasza 12. pontjának a) alpontjában említett egyes maradékanyagokhoz kapcsolódó tevékenységekhez.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg az 512 000 EUR-t.

13. cikk

Az Unió pénzügyi támogatást nyújt a Chemisches und Veterinäruntersuchungsamt (CVUA) intézetnek (Freiburg, Németország) a 2014. január 1-jétől2014. december 31-ig terjedő időszakra a következő tevékenységekhez:

a) az állati eredetű élelmiszerekben és a magas zsírtartalmú élelmiszercikkekben előforduló növényvédőszer-maradékok elemzése és vizsgálata, melyek esetében a pénzügyi támogatás nem haladhatja meg a 244 000 EUR-t;

b) a takarmányokban és élelmiszerekben előforduló dioxinok és poliklórozott bifenilek (PCB) elemzése és vizsgálata, melyek esetében a pénzügyi támogatás nem haladhatja meg az 510 000 EUR-t.

14. cikk

Az Unió pénzügyi támogatást nyújt a Danmarks Tekniske Universitet (DTU) egyetem Fødevareinstituttet intézetének (Søborg, Dánia) a gabonafélékben és a takarmányokban előforduló növényvédőszer-maradékok elemzéséhez és vizsgálatához.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg a 257 000 EUR-t.

15. cikk

Az Unió pénzügyi támogatást nyújt a Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG) laboratóriumnak (Spanyolország) a gyümölcsökben és a zöldségekben – többek között a magas víz- és savtartalmú élelmiszercikkekben – előforduló növényvédőszer-maradékok elemzéséhez és vizsgálatához.

A 2014. január 1-jétől2014. december 31-ig terjedő időszakra a pénzügyi támogatás nem haladhatja meg a 440 000 EUR-t.

16. cikk

Az Unió pénzügyi támogatást nyújt a Chemisches und Veterinäruntersuchungsamt (CVUA) intézetnek (Stuttgart, Németország) a növényvédőszer-maradékok egyetlen maradékanyag kimutatását lehetővé tévő módszerekkel történő elemzéséhez és vizsgálatához.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg a 428 000 EUR-t.

17. cikk

Az Unió pénzügyi támogatást nyújt a Laboratorio Central de Veterinaria (LCV) de Algete, Ministerio de Agricultura, Pesca y Alimentación számára (Madrid, Spanyolország) az afrikai lópestishez kapcsolódó tevékenységekhez.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg a 110 000 EUR-t.

18. cikk

Az Unió pénzügyi támogatást nyújt a Pirbright Intézetnek (a korábbi AFRC Institute for Animal Health) (Pirbright, Egyesült Királyság) a 2014. január 1-jétől2014. december 31-ig terjedő időszakra a következő tevékenységekhez:

a) a sertések hólyagos betegségéhez kapcsolódó tevékenységek, melyek esetében a pénzügyi támogatás nem haladhatja meg a 61 000 EUR-t;

b) a kéknyelv-betegséghez kapcsolódó tevékenységek, melyek esetében a pénzügyi támogatás nem haladhatja meg a 266 000 EUR-t;

c) a száj- és körömfájáshoz kapcsolódó tevékenységek, melyek esetében a pénzügyi támogatás nem haladhatja meg a 396 000 EUR-t.

19. cikk

Az Unió pénzügyi támogatást nyújt a Technical University of Denmark, National Veterinary Institute, Department of Poultry, Fish and Fur Animals (Aarhus, Dánia) számára a halbetegségekhez kapcsolódó tevékenységekhez.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg a 350 000 EUR-t.

20. cikk

Az Unió pénzügyi támogatást nyújt az IFREMER (La Tremblade, Franciaország) számára a kéthéjú kagylók betegségeihez kapcsolódó tevékenységekhez.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg a 200 000 EUR-t.

21. cikk

Az Unió pénzügyi támogatást nyújt az Institut für Virologie der Tierärztlichen Hochschule Hannover (Hannover, Németország) számára a klasszikus sertéspestishez kapcsolódó tevékenységekhez.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg a 388 000 EUR-t.

22. cikk

Az Unió pénzügyi támogatást nyújt a Centro de Investigación en Sanidad Animal (Valdeolmos, Madrid, Spanyolország) számára az afrikai sertéspestishez kapcsolódó tevékenységekhez.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg a 317 000 EUR-t.

23. cikk

Az Unió pénzügyi támogatást nyújt az INTERBULL Centre, Department of Animal Breeding and Genetics – SLU, Swedish University of Agricultural Sciences (Uppsala, Svédország) számára a szarvasmarhafélék fajtatiszta tenyészállataira vonatkozó vizsgálati módszerek és eredmények értékelésének egységesítésére irányuló együttműködéshez.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg a 150 000 EUR-t.

24. cikk

Az Unió pénzügyi támogatást nyújt az ANSES, Laboratoire de santé animale laboratórium (Maisons-Alfort, Franciaország) számára a brucellózishoz kapcsolódó tevékenységekhez.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg a 299 000 EUR-t.

25. cikk

Az Unió pénzügyi támogatást nyújt az ANSES, Laboratoire de santé animale, Maisons-Alfort/Laboratoire de pathologie équine (Dozulé, Maisons-Alfort, Franciaország) számára az afrikai lópestistől eltérő lóbetegségekhez kapcsolódó tevékenységekhez.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg az 559 000 EUR-t.

26. cikk

Az Unió pénzügyi támogatást nyújt az ANSES, Laboratoire de la rage et de la faune sauvage laboratórium (Malzéville, Franciaország) számára a veszettséghez kapcsolódó tevékenységekhez.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg a 282 000 EUR-t.

27. cikk

Az Unió pénzügyi támogatást nyújt az Universidad Complutense de Madrid Centro de Vigilancia Sanitaria Veterinaria (VISAVET) laboratóriuma (Madrid, Spanyolország) számára a tuberkulózishoz kapcsolódó tevékenységekhez.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg a 260 000 EUR-t.

28. cikk

Az Unió pénzügyi támogatást nyújt az ANSES, Laboratoire de Sophia-Antipolis (Sophia-Antipolis, Franciaország) számára a méhek egészségéhez kapcsolódó tevékenységekhez.

A 2014. január 1-jétől2014. december 31-ig terjedő időszakra nyújtott pénzügyi támogatás nem haladhatja meg a 422 000 EUR-t.

29. cikk

Az Unió pénzügyi támogatást nyújt az Európai Bizottság Közös Kutatóközpontjának (Geel, Belgium) a 2014. január 1-jétől2014. december 31-ig terjedő időszakra a következő tevékenységekhez:

a) a takarmányokban és élelmiszerekben előforduló nehézfémekkel kapcsolatos tevékenységek, melyek esetében a pénzügyi támogatás nem haladhatja meg a 239 000 EUR-t;

b) a mikotoxinokhoz kapcsolódó tevékenységek, melyek esetében a pénzügyi támogatás nem haladhatja meg a 271 000 EUR-t;

c) a policiklikus aromás szénhidrogénekhez (PAH) kapcsolódó tevékenységek, melyek esetében a pénzügyi támogatás nem haladhatja meg a 269 000 EUR-t;

d) a takarmányozási célra felhasznált adalékanyagokhoz kapcsolódó tevékenységek, melyek esetében a pénzügyi támogatás nem haladhatja meg a 71 000 EUR-t.

30. cikk

Az Unió pénzügyi támogatást nyújt az Európai Bizottság Közös Kutatóközpontjának (Ispra, Olaszország) a 2014. január 1-jétől2014. december 31-ig terjedő időszakra a következő tevékenységekhez:

a) az élelmiszerekkel érintkezésbe kerülő anyagokhoz és árucikkekhez kapcsolódó tevékenységek, melyek esetében a pénzügyi támogatás nem haladhatja meg a 380 000 EUR-t;

b) a GMO-khoz kapcsolódó tevékenységek, melyek esetében a pénzügyi támogatás nem haladhatja meg a 410 000 EUR-t.

31. cikk

Az 1–30. cikkben említett uniós pénzügyi támogatás a támogatható költségek 100 %-át fedezi, az e határozattal odaítélt uniós pénzügyi támogatás összegének erejéig.

32. cikk

Ez a határozat a költségvetési rendelet 84. cikke értelmében finanszírozási határozatnak minősül.

33. cikk

Ennek a határozatnak a mellékletben felsorolt laboratóriumok a címzettjei.

Kelt Brüsszelben, 2014. január 17-én. a Bizottság részéről Tonio BORG a Bizottság tagja

(1) HL L 155., 2009.6.18., 30. o.

(2) HL L 165., 2004.4.30., 1. o.

(3) Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).

(4) A Bizottság 2012. október 29-i 1268/2012/EU felhatalmazáson alapuló rendelete az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.).

(5) A Bizottság 2013. február 18-i 135/2013/EU végrehajtási rendelete a 2009/470/EK tanácsi határozat alkalmazásában a takarmányokkal, az élelmiszerekkel és az állat-egészségügyi ágazattal foglalkozó uniós referencialaboratóriumoknak nyújtott uniós pénzügyi támogatásról szóló 926/2011/EU végrehajtási rendelet módosításáról (HL L 46., 2013.2.19., 8. o.).

(6) A Bizottság 2011. szeptember 12-i 926/2011/EU végrehajtási rendelete a 2009/470/EK tanácsi határozat alkalmazásában a takarmányokkal, az élelmiszerekkel és az állat-egészségügyi ágazattal foglalkozó uniós referencialaboratóriumoknak nyújtott uniós pénzügyi támogatásról (HL L 241., 2011.9.17., 2. o.).